recursal/SuperWikiNEXT-32B huggingface dataset:
**Statoil-stipendet** var et musikkstipend innen pop og rock som ble delt ut årlig fra 2008 til 2013. Stipendet ble delt ut under musikkonferansen og -festivalen by:Larm. Stipendet ble opprettet av by:Larm i samarbeid med Statoil som sponset prisen. De første årene gikk stipendet under navnet **StatoilHydro-stipendet**.

Prisen hadde som formål å gi unge norske talenter større mulighet til å markedsføre og markere seg internasjonalt. Prisbeløpet var på 800 000 kroner fram til utdelingen under by:Larm 2011 da stipendet ble økt til 1 000 000 kroner.

Vinneren ble valgt ut blant ti nominerte av en jury. Juryformenn var Magne Furuholmen (2008–2010), Knut Schreiner (2011) og Espen Lind (2012–2013).

Bandene Kråkesølv og Ungdomskulen, samt artisten Moddi har takket nei til Statoil-stipendet. Synne Øverland Knudsen forlot bandet Team Me, i januar 2012, fordi hun av miljøpolitisk overbevisning ikke ønsket å motta Statoil-stipendet.

Utdelingen av Statoilstipendet avsluttet i 2013 da Statoil ikke lenger sponset by:larm.

Vinnere
-------

* Ida Maria (2008)
* Mathias Eick (2009)
* Ingrid Olava (2010)
* Kvelertak (2011)
* Bernhoft (2012)
* Shining (2013)

Øvrig nominerte
---------------

Nominerte 2008

* Madcon
* Lukestar
* The Lionheart Brothers
* Susanna Wallumrød
* Shining
* Charlotte & the Co-stars
* Superfamily
* Serena Maneesh
* The Grand

Ungdomskulen var også nominert, men trakk seg på grunn av skepsis til deler av kontrakten mellom artist og sponsor. The Grand overtok deres plass.

Nominerte 2009

* Håkon Kornstad
* Rockettothesky
* Heroes & Zeros
* The New Wine
* Hanne Hukkelberg
* New Violators
* Annie
* Lindstrøm
* Harrys Gym

Nominerte 2010

* Casiokids
* The Cumshots
* Diskjokke
* Donkeyboy
* Jaga Jazzist
* Katzenjammer
* Serena Maneesh
* Susanna & The Magical Orchestra
* Thom Hell

Nominerte 2011

* Harrys Gym
* Ulver
* Ost & Kjex
* Montée
* 120 Days
* Jenny Hval
* Turns
* Lukestar
* I Was A King

Nominerte 2012

* Jonas Alaska
* Team Me
* Lars Vaular
* Hanne Hukkelberg
* Sondre Lerche
* Thom Hell
* Mayhem
* Sandra Kolstad
* El Caco

Nominerte 2013

* Mikhael Paskalev
* Highasakite
* Ida Jenshus
* Young Dreams
* Thomas Dybdahl
* Truls
* Blood Command
* Elephant9 med Reine Fiske
* Monica Heldal

Referanser
----------

1. ↑
2. 1 2  vg.no: «Takker nei til stipendmulighet på 800.000 kroner»
3. ↑
4. ↑  Statoil-stipendet legges ned. adressa.no (22. oktober 2013)

Eksterne lenker
---------------

* Om stipendet hos by:Larm
**Kamla Persad-Bissessar** (født 22. april 1952 i Siparia) var statsminister i Trinidad og Tobago i Karibia fra 2010 til 2015. Hun var landets første kvinnelige statsminister.

Persad-Bissessar er den politiske lederen av partiet United National Congress, og hun er leder over People's Partnership som er en koalisjon av fem partier, som ble dannet før valget den 24. mai 2010. Hun var den første kvinnen som ble utnevnt til justisminister, fungerende statsminister, og leder for opposisjonen i Trinidad og Tobago.[] Hun ble politisk leder for opposisjonen United National Congress i 2010. 

Persad-Bissessar ble uteksaminert fra Iere High School og gikk videre med sine studier ved universitetet i Karibia, Norwood Technical College i England og senere til Hugh Wooding Law School.[] I 2006 ble hun tildelt en Executive Master in Business Administration (EMBA) fra Arthur Lok Jack Graduate School of Business i Trinidad. 

Etter å ha avsluttet sine studier begynte Persad-Bissessar på læreryrket. Hun underviste ved St. Andrew High School i Kingston i Jamaica og på Mona Campus i Jamaica.[] Senere underviste hun ved St. Augustine campus ved University of the West Indies i Trinidad. På Jamaica College of Insurance var hun også ansatt som foreleser.[] Etter å ha jobbet som lærer i seks år begynte Persad-Bissessar som advokat. 

Persad-Bissessar har fungert som medlem av parlamentet for valgkretsen Siparia siden 1995. Hun satt også som fungerende justisminister en stund i 1995. Da partiet United National Congress dannet regjering den 22. desember 2000, hun ble tatt i ed som minister for utdanning.

Hun ble tatt i ed som statsminister den 26. mai 2010 og ble dermed landets første kvinnelige statsminister.

Referanser
----------

1. ↑   Munzinger Personen, Munzinger IBA 00000028307, besøkt 9. oktober 2017[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id persad-bissessar-kamla, besøkt 9. oktober 2017[Hentet fra Wikidata]
3. 1 2   www.ttparliament.org[Hentet fra Wikidata]

  


|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** VIAF **·** LCCN **·** ISNI **·** Munzinger (iba)
 |
PSU College of Urban and Public Affairs.
 **Portland State University**  er et delstatseid universitet i sentrum av Portland i delstaten Oregon, USA. Det er delstatens største universitet og ble opprettet i 1946 som Vanport Extension Center for å gi utdanning til returnerte krigsveteraner. Det fikk navnet Portland State Col i 1955, og introduserte masterprogrammer fra 1961 og doktorgradsprogrammer fra 1968. Universitetsstatusen ble innvilget året etter, og det inngår i Oregon University System.

Ved universitetet var det 24 254 studenter og 1 260 vitenskapelig ansatte i 2006, og samme året var skolepengene US$ 5 600 for studenter som er folkeregistrert i delstaten. Studiene gis opp til doktorgradsnivå.

Fagtilbudet inneholder de klassiske *liberal arts*-sammensetningene med humanistiske, sosialvitenskapelige og naturfaglige disipliner. Spesialiteten er interdisiplinære områdefag, blant annet Japanstudier, Asiastudier, Midtøstenstudier, indianerstudier (Native American Studies), jødiske studier, afroamerikanske studier og kvinnestudier.

I 2004 startet *PSU* opp et unikt fag innen biomedisinsk informatikk, sammen med Oregon Health & Science University. To forsøk på å slå de to universitetene sammen har strandet på grunn av motstand. I 2006 ble Northwest Center for Engineering, Science and Technology åpnet i en seremoni med Microsofts toppsjef Steve Ballmer.

Referanser
----------

1. 1 2   *Integrated Postsecondary Education Data System*, Wikidata Q6042926,
2. ↑   sparcopen.org[Hentet fra Wikidata]
3. ↑   www.orbiscascade.org, besøkt 31. januar 2022[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Portland State University – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** GeoNames
 |
**Leif Wilhelm Dubard** (født 18. mars 1931, død 18. januar 2016) var en norsk programleder og kanalvert (hallomann) i NRK radio. Han arbeidet også som programvert på Radio+, som sender i Oslo, Akershus og Østfold.

Dubard ledet lenge *Ønskekonserten* og hans myke, sikre radiostemme ble kjent over hele Norge. Han ble også kjent gjennom opplesninger og for mindre skuespillerroller, blant annet som fortellerstemme i flere kortfilmer, og fra spillefilmene *Jakten på nyresteinen* (1996), *Schpaaa* fra (1998) og *Min misunnelige frisør* (2004). I 2006 deltok han også som aldrende «trendreporter» i TV 2s underholdningsprogram *Rikets røst*. Han spilte i flere kabaretforestillinger.

Han var også sanger og humørspreder i Else Kåss Furuseths *Det er lov å være blid* på TV 2.

Dubard mottok Riksmålsforbundets Lytterprisen i 1992. Han var utdannet som lærer fra Sagene lærerskole i Oslo, der han tok eksamen i 1968.

Referanser
----------

1. ↑  ««Hallo-mann» Leif Dubard er død». *VG*. Besøkt 22. januar 2016.

Eksterne lenker
---------------

* (en) Leif Dubard på Internet Movie Database Rediger på Wikidata

* (no) Leif Dubard hos Sceneweb Rediger på Wikidata

* (da) Leif Dubard på Scope Rediger på Wikidata
* Filmografi på filmfront.no
* Program fra NRK:Dette vil jeg dele

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
Portlandsement
**Portlandsement** er den mest brukte sementtypen. Den har navn etter portlanditt, da sementen ligner kalksteinen som brytes i dette området.

Portlandsement ble patentert i England i 1824. Navnet er avledet fra «Portland-stein», en type stein som ble tatt ut fra øya Portland i England. Da portlandsementen ble utviklet skilte den seg ut fra de andre sementtypene som ble produsert, og fikk et eget navn. Med tiden har begrepet «portlandssement» blitt utvannet til å bli en fellesbetegnelse for nær sagt all sement som brukes.

Referanser
----------

1. ↑   «portlandsement», *NAOB*

Eksterne lenker
---------------

* «Portlandsementens historie», *Kontrollrådet*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica **·** Encyclopædia Britannica **·** Encyclopædia Britannica **·** GND **·** LCCN **·** BNF **·** BNF (data) **·** SUDOC **·** HDS **·** BNE
 |
**El Hijo de Aníbal**, alternativt **Aníbal Jr.** ( född 30. november 1970 i Guadalajara i Jalisco i Mexico, død 23. januar 2021) var en meksikansk luchador (fribryter) og fribrytingstrener.

Liv og virke
------------

### Bakgrunn

Han ble påstått å vøre sønn av den svært fremgangsrike fribryteren Aníbal, som var et av de største trekkplaster for Mexicos da største fribrytingsforbund Empresa Mexicana de Lucha Libre på sent 1960-tall og gjennom hele 1970-tallet.

### Karriere

El Hijo de Aníbal ble trent av de meriterte fribrytingstrenerne Diablo Velazco, Gran Cochisse og Satánico og debuterte under navnet El Hijo de Aníbal i september 1993. Han startet i det mindre forbundet *Lucha Libre Internaciónal* (LLI), som senere skiftet navn til *Universal Wrestling Association* (UWA). Han gikk da under artistnavnet **La Saeta Azul**. Etter farens død i 1994 fikik han et friår fra brytingen. Men det drøye til 2001 innen han var tilbake i ringen. Han var da mest på den uavhengige scene, og i korte perioder og i de store forbundene Consejo Mundial de Lucha Libre og Asistencia Asesoria y Administracion.

I 2008 gikk han over til Grupo Internacional Revolucion (IWRG) der han først fikk stjernebehandling. Men da IWRG mistet sin TV-kontrakt forlot han forbundet. Etter dette opptrådte han bare sporadisk. I en kamp i 2015 pådro han seg alvorlige skader. Han pensjonerte seg fra sporten og ble istedet trener, blant annet for Princesa Azul, noe som førte til kontroverser. I 2019 begynte han atter å bryte, men etter et mindre hektisk skjema.

Den 23. januar 2021 døde han som følge av covid-19.

Referanser
----------

1. ↑   Marca, www.marca.com, besøkt 23. januar 2021[Hentet fra Wikidata]
2. ↑  Muere el luchador Anibal Jr. de Covid-19
3. ↑  «Aníbal Luchador sin Máscara». *El Favorito* **(spansk)**. Besøkt 18. desember 2020. [*død lenke*]
4. ↑  «El Hijo de Aníbal». *Cagematch* **(engelsk)**. Besøkt 18. desember 2020.
5. ↑  *Lucha Libre: 85 años*. Mexico City: Fernando de Haro, Omar Fuentes. 2017. s. 263. ISBN 978-607-437-415-5.
6. ↑  *Espectacular de lucha libre*. UNAM. 2006.
7. ↑  Eduardo, Cano. «Exclusiva: Aníbal Jr explica por qué le retira el nombre a Princesa Azul y niega abuso». Besøkt 18. desember 2020.
8. ↑  «El Hijo de Aníbal». *Lucha Database* **(engelsk)**. Besøkt 18. desember 2020.
9. ↑  Marca Claro: *Muere el luchador Aníbal Jr. de Covid-19*, lest 23. januar 2021, lest 28. januar 2019.
Bygningen til Trondheim yrkesskole på Kalvskinnet ble overtatt av ingeniørskolen etter at yrkesskolen flyttet til Brundalen 1973.  Foto: Cato Edvardsen (2009) 
**Trondheim ingeniørhøgskole** var en høgskole for ingeniørutdanning, etablert i Trondheim i 1912 under navnet *Trondhjems tekniske Mellemskole*.

Skolen ble opprettet i bygningene etter, og av lærerne fra, Trondhjems Tekniske Læreanstalt, da denne ble nedlagt og en av «avleggerne» ble videreført som Trondhjems tekniske Mellemskole (TTM).

TTM endret navn til *Trondheim tekniske skole* i 1936. I 1977 fikk skolen høgskolestatus og navnet ble Trondheim ingeniørhøgskole. Denne ble i 1994 fusjonert inn i Høgskolen i Sør-Trøndelag (HiST), og fra 1. januar 2016 inngår HiST i NTNU. Ingeniørutdanningen fra HiST videreføres ved NTNU i Fakultet for teknologi.

Skolen hadde fra først lokaler i Munkegata 1 (*i dag byens rådhus*), og flyttet i 1930 inn i lokalene på Kalvskinnet hvor undervisningen ved Fakultet for teknologi, NTNU, fremdeles drives.

Referanser
----------

1. ↑  *25-års jubileumsberetning 1912–1937 : Bergen Tekniske Skole, Oslo Tekniske Skole, Trondheim Tekniske Skole*. 1937, side 87. (e-bok fra bokhylla.no).
2. ↑  Den andre «avleggeren» var Norges tekniske høgskole (NTH), opprettet i 1910.

Eksterne lenker
---------------

* (no) Trondheim ingeniørhøgskole på Arkivportalen. (Besøkt 21. mars 2012)

|  |  |
| --- | --- |
| Oppslagsverk/autoritetsdata | VIAF **·** Forvaltningsdatabasen
 |
**NORLOGBAT** var et norsk styrkebidrag til UNPROFOR, FN-styrken i det tidligere Jugoslavia. Avdelingen var en logistikkbataljon med hovedkvarter på den tidligere jugoslaviske flybasen på utsiden av Tuzla i det nordøstlige Bosnia, Tuzla Airbase.

Bataljonen besto høsten 1995 av: Stabskompani, Trenkompani, Ingeniørtropp, Sanitetskompani, Vakt og eskortekompani, og Bataljonstab. Totalt en styrke på ca. 1000 menn og kvinner. 

Bataljonens oppgaver var å gi logistikk støtte til FN avdelinger som var forlagt i nordøstre Bosnia, drive veireparasjoner, holde veiene fri for snø om vinteren og drive begrenset mine- og eksplosivrydding, avhengig av egen avdelings operasjoner og behov.

Norsk Sisu på vei opp «Sniper Alley» i Sarajevo i desember 1995  Foto: Paal Sørensen 
Etter undertegningen av fredsavtalen i Dayton (Daytonavtalen) den 21. november 1995, konverterte bataljonen fra FN til IFOR den 20. desember 1995. En del av omorganiseringen var at det ble opprettet et teknisk kompani som ny enhet under bataljonen. Bataljonen flyttet i januar 1996 fra Tuzla Airbase som ble overtatt av amerikanske styrker, til bosnisk-serbisk område, ved byen Modrica; nordøst i Bosnia, der den var forlagt inntil den ble nedlagt i desember 1996. Bataljonen inngikk i Den nordisk-polske brigaden som igjen inngikk i den amerikanske 1. panserdivisjon, kalt «Old Ironside».

Se også
-------

* FNs fredsbevarende styrker
* IFOR
* SFOR
* UNPROFOR

Eksterne lenker
---------------

* En amerikaners syn på NorLogBN – og hvor i H.... var de franske stridsrasjonene....?
* Veterannett – norske FN veteraner
**Trondheimsveien 6A** var en bygård beliggende i Trondheimsveien på nedre Grünerløkka i Oslo. Bygården ble oppført på slutten av 1800-tallet. Bygget besto av fire etasjer pluss kjeller og loft, hvorav tre av etasjene tidligere var leiligheter, mens første etasje bestod av næringslokaler.

Brann
-----

Det brøt ut brann natt til 6. august 2003 og byggets takkonstruksjon fikk omfattende skader i brannen. Kriminaltekniske undersøkelser konkluderte med at brannen var forårsaket av bar ild, og det ble antatt at brannen var påsatt.[] Byantikvaren ga tillatelse til riving av bygården som sto på Byantikvarens «gule liste». Det betydde i utgangspunktet at fasaden på det brannherjede bygget måtte bevares. I 2006 engasjerte Fortidsminneforeningen seg og ønsket å redde den verneverdige bygården. De klaget både rivningstillatelsen og etterfølgende byggetillatelsen inn for Fylkesmannen. Den 20. september ble klagen på byggetillatelsen avvist. Den 27. november ble også klagen på rivningstillatelsen avvist.

Rasulykke
---------

Søndag den 7. januar 2007 falt deler av gesimsen (den delen av taket som stikker utenfor veggen) ned på fortauet under, og begravde en tilfeldig forbipasserende 31 år gammel kvinne. Det 20 meter lange raset, bestående av flere tonn murstein, dekket fortauet og deler av gaten. To politifolk gravde frem offeret med håndmakt vel ti minutter etter raset. Kvinnen døde på sykehus av skadene. Årsaken til at gesimsen raste ned antas å være vann- og frostskader kombinert med skadene etter brannen tre år tidligere.[] Den tidligere gårdeieren ble tiltalt og dømt for uaktsomt drap. Bygget ble revet etter dette, og på tomta har det blitt bygd et hotell.

Referanser
----------

1. ↑
2. ↑
3. ↑  «Gårdeier må i fengsel for uaktsomt drap». VG.no. 8. august 2010.
4. ↑  «Gårdeier drapstiltalt». Dagbladet. 25. august 2008. Besøkt 19. april 2016.

Eksterne lenker
---------------

* iOslo.no – Omkom i takras
* Aftenposten – Vil rive rashus
* NTNU Universitetsavisa - Linda Henriksen til minne
**Trondheim hovedbrannstasjon** ligger på Sluppen i Trondheim, nærmere bestemt like nord for Kroppanbrua langs E6. Den ble åpnet i 2014 og ligger på samme tomt som 110-sentralen for Sør-Trøndelag. Hovedbrannstasjonen lå tidligere i Kongens gate i Midtbyen.

Bygget stod ferdig høsten 2014 og har plass til åtte store brannbiler og tre små. I tillegg ligger administrasjonen her. Rundt 60 ansatte har sitt daglige virke ved stasjonen. Beredskapsbemanningen vil være maksimalt ti personer. 110-sentralen for Sør-trøndelag har også fått sitt hovedkvarter her. De flyttet inn i et nyoppført nabobygg i 2015. De to bygningene består til sammen av rundt 5900 kvadratmeter.

Byggekostnadene (med flytting) ble på 365 millioner kr. Sammen med 110-sentralen ble kostnadene totalt på 645 millioner. Alle byggene er tegnet av LINK arkitektur, mens Trondheim kommune var byggherre.

Den gamle hovedbrannstasjonen lå på hjørnet av Søndre gate og Kongens gate. Bygget ble oppført i to omganger: Søndre gate 3 1940-45 (arkitekt Sverre Pedersen) og Søndre gate 1 1945-53 (arkitekt Høye og Gulldah)l. Også den tidligere brannstasjonen lå her, fra midt på 1800-tallet.

Avdelinger
----------

Hovedbrannstasjonen er én av totalt fire nye brannstasjoner i Trondheim som kom i drift i perioden 2013-2015. Alle de gamle stasjonene ble samtidig nedlagt. De tre mindre stasjonene ligger på Sandmoen, Ranheim og Nyhavna og har hver sin spesialfunksjon. Sentrum brannstasjon på Nyhavna ble åpnet i 2015 og er ment å dekke sentrum av Trondheim. Den utmerker seg spesielt ved at den har kapasitet til å slukke fra sjøen. Den har eget kaianlegg med direkte tilgang fra stasjonen, samt brannbåt og redningsdykkere.

Referanser
----------

1. ↑  Trondheim kommune - Sluppen brannstasjon åpnet (8.12.2014)
2. ↑  Adressa - Slik ser det ut på innsiden av den nye hovedbrannstasjonen på Sluppen (5.12.2014)
3. 1 2 3  Adressa - Slik blir Trondheims nye hovedbrannstasjon (18.7.2013)
4. ↑  Adressa - Responstiden er kortet ned (3.6.2014)
5. ↑  Bratberg, Terje T.V. og Arntzen, Jon Gunnar: *Trondheim byleksikon*, 1996 ]
6. ↑  Kirkhusmo, Anders m.fl: *Trondheims histlorie 997–1997* bind 5, 1997]
7. ↑  03.06.2015, Oppdatert. «Driften i gang ved nye Sentrum brannstasjon». *Trondheim kommune*. Besøkt 23. mars 2016.

Billedgalleri
-------------

* Sør-Trøndelag 110-sentral i Trondheim (2015)Sør-Trøndelag 110-sentral i Trondheim (2015)
* Brannstasjonen sett fra E6 (2015)Brannstasjonen sett fra E6 (2015)
* Hallen hvor det meste av kjøretøyene og utstyret ligger (2015)Hallen hvor det meste av kjøretøyene og utstyret ligger (2015)
* En av de mange moderne brannbilene som er ved stasjonen (2015)En av de mange moderne brannbilene som er ved stasjonen (2015)
* Gamle Trondheim brannstasjon i Kongens gt. Slik den så ut på 1950-tallet.Gamle Trondheim brannstasjon i Kongens gt. Slik den så ut på 1950-tallet.
Denne artikkelen omhandler NOTAM i betydningen informasjon til flygende personell.  For Notam Norsk senter for teknologi i musikk og kunst, se Norsk senter for teknologi i musikk og kunst.
**NOTAM** (***NO**tice **T**o **A**ir**M**en*) – Informasjon til flygende personell, om viktige forhold vedrørende flygning. NOTAM meldinger skal sendes ut i strukturert form og skal inneholde informasjon om opprettelse, tilstand eller endring av navigasjonshjelpemiddel, tjeneste, forskrift eller fareforhold som det er viktig i tide å få kjennskap til for flygende personell. Eksempler kan være arbeid på en flyplass, eller stengning av luftrom. På flyplasser er det vakthavende flygeleder som er ansvarlig for at NOTAM om viktige forhold er sendt ut, eller fortsatt er gyldige.

Utsendelse
----------

Hver enkelt enhet av lufttrafikktjenesten sender ut sin serie med NOTAM, innenfor sitt ansvarsområde. Forsvaret eller liknende kan få utsendt NOTAM ved henvendelse til en operativ enhet av lufttrafikktjenesten. For en del lufthavner er det AIS-kontoret ved Gardermoen som er utsendende enhet. I Norge vil NOTAM være tilgjengelig til andre enheter via NAIS.

Resten av verden
----------------

NOTAM-utsendelse i resten av verden er bygget opp i samsvar med ICAOs retningslinjer på lignende måte som i Norge. Det finnes imidlertid enkelte forskjeller, og noen land kan ha delegert oppgaver til andre land der dette er nødvendig. Ved å bruke en NAIS-terminal i Norge, kan man gå inn og finne et NOTAM fra en flyplass i utlandet.

Eksempel på NOTAM
-----------------

### Eksempel 1

* GG ENZZXXBX
* 202240 ENGMYNYX
* (KR0091/06 NOTAMR KR0077/06
* Q) ENOR/QMRXX/IV/NBO/A/000/99906943N02953E005
* A) ENKR
* B) 0609201140 C) 0609291300EST
* E) REF AIP SUP 15/06. SMALL CUTS IN THE RWY SURFACE WILL OCCUR IN
* CONNECTION WITH INSTL OF POWER CABLES FOR CL, LANDING ZONE AND
* GO-AROUND LIGHTS, DIMENSION 1,5CM WICTH 5CM DEPTH)

### Eksempel 2

* GG ENZZXXSX
* 202240 ENGMYNYX
* (GM0147/06 NOTAMN
* Q) ENOR/QMRLC/IV/NBO/A/000/999/6012N01105E005
* A) ENGM
* B) 0609212130 C) 0609220400
* E) RWY 19R/01L CLSD DUE WIP)

### Tolkning av eksempel 2

* GG – prioritetskode.
* Alle ENXXX koder er adresser, kan sammenlignes med e-postadresser. Disse brukes på NAIS.
* GM0147/06 NOTAMN – Gardermoen NOTAM nr. 147 i 2006. Nytt NOTAM
* Q) – Ansvarsområde/kode som forteller hva det gjelder/høyder/koordinater.
* A) – Enhet, i dette tilfellet Gardermoen
* B) – Tidspunkt fra – til
* E) – klartekst om NOTAMet. I dette tilfellet er den ene rullebanen stengt, pga. arbeid.
**Elektrofil** er en årlig teknologi- og elektronikkmesse avholdt siden 2004. Messen holdes av Expert Norge, og har i 5 år blitt avholdt i Oslo Spektrum. Messen er delt opp i to deler, intern opplæring- og publikumdager. Tilsammen er det rundt 65 utstillere på messen (pr 2008).

Intern opplæring
----------------

Det er avsatt egne dager som er ment som trening og produktopplæring mellom Expert Norges ansatte og konsernets leverandører. Dette skal gi Experts ansatte utdypende informasjon om leverandørenes gjeldende og kommende produkter. Personellet får her mulighet til å se og prøve produkter samt får kursing og opplæring av leverandørenes / produsentenes eget personell.

Publikumdager
-------------

De siste dagene av messens varighet, er messen åpen for alle, her vil man kunne teste gjeldende / nye / kommende produkter. Det blir også avholdt kurs. Dette kan eksempelvis være speilrefleks-, datasikkerhet-, fjernsyn-, mobiltelefonkurs etc. Det blir også avholdt konkurranser etc. Det blir også holdt messetilbud og messepriser, hvor en kan kjøpe produkter.

Aktører
-------

Noen av de aktørene som inngår (Samtlige deltar på Elektrofil 2008):

* Microsoft
* Logitech
* Hewlett-Packard
* Telenor
* Netcom
* Tele2
* Electronic Arts
* Nintendo
* Sony Ericsson
* Nokia
* Pioneer
* Samsung
* Philips
* Sony
* Apple
* Symantec
* Creative
* AMD
* Hoover Grepa
* Garmin
* Nilfisk
* Miele
* Nespresso
* Indesit
* Canal Digital
* Appliance
* Canon
* Nikon
* Olympus

Eksterne lenker
---------------

* Nettavisen – Nyhetsartikkel 2008
* Oslo Spektrum – Elektrofil 2008 Arkivert 20. juni 2008 hos Wayback Machine.
* DinSide - Bilder elektrofil 2007[*død lenke*]
**Aspedammen** er en tettbebyggelse i Halden kommune i Østfold. Stedet ligger 10 km sørøst for Haldens bysentrum.

På Aspedammen finner man Aspedammen stasjon, 172,24 moh, samt Aspedammen stadion.
Den omkring 30 kilometer lange historiske stien Olavsleden passerer Aspedammen ved stasjonsområdet, på veien fra Vammen ved Riksgrensen til Tistedal.

Ved Folkåa, like sør for jernbanestasjonen, finnes spor av en steinalderbosetning.

Her lå tidligere Aspedammen torvbrikkettfabrikk, som hentet råmateriale fra de store myrstrekningene langs Ørveien og leverte torvbrensel til blant annet Saugbrugsforeningens anlegg. Her produserte Aspedammen Torvstrøinteressentskab torvstrø til staller, fjøs og binger. Torv ble brakt til aspedammen via den såkalte *Luftbanen*, som hadde sitt endepunkt like ved jernbanestasjonen.

Aspedammen skole ble grunnlagt 14. februar 1922, men ble nedlagt allerede i 1940-årene. Grenden hadde også post-, telegraf- og telefonstasjon.

Aspedammen Idrettslag ble grunnlagt 23. januar 1928, men er senere gått inn i Idd Sportsklubb.

Referanser
----------

1. ↑  *Opslagsboken*. Trondhjem: Brun. 1922.
2. ↑  *Norges fotball-leksikon*. Oslo: Prent. 1948.

Kilder
------

* – Historien til skolebyen Halden[*død lenke*]

* Løddesøl, Aasulv (1948). *Myrene i næringslivets tjeneste*. Oslo: Grøndahl.

|  |  |
| --- | --- |
| Oppslagsverk/autoritetsdata | Store norske leksikon
 |
Elektro-osmose flyt skisse
**Elektro-osmose**, også kalt **elektroendosmose** eller **elektrisk endosmose**, er et fenomen der væske er tvunget gjennom et porøst stoff, kapillærrør, membran eller mikrokanal av en elektrisk kraft. Siden elektro-osmose er uavhengig av rørstørrelse, så lenge det elektriske dobbeltlaget er mye mindre enn kanalens karakteristiske lengde, vil elektro-osmotisk strømning ha liten effekt .Elektroosmotisk strømning er mest signifikant når den er i små kanaler. Elektroosmotisk strømning er en viktig komponent i kjemisk separasjonsteknikker.

Referanser
----------

1. ↑  Biscombe, Christian J. C. (30. november 2016). «The Discovery of Electrokinetic Phenomena: Setting the Record Straight». *Angewandte Chemie International Edition*. 29. 56: 8338–8340. ISSN 1433-7851. doi:10.1002/anie.201608536. Besøkt 4. februar 2019.

  


|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Encyclopædia Britannica **·** GND
 |
An animation for the Norwegian anagram: Avledningsmanøver = Avdelingsnavn: Møre
Mickey Mouse som anagrammet «Kicmey», uttalt *Kick me*, på T-skjorter i butikk i Taiwan.
**Anagram** (av gresk: *ana* og *graphein* = omskrive) er et ord, navn eller et fast uttrykk som er blitt satt sammen ved å stokke rundt på bokstavene i et annet ord eller uttrykk. Ofte er dette humoristisk brukt ved at bokstavene i et personnavn blir stokket om slik at det både gir lydlikhet og samtidig danner et nytt uttrykk som synes velegnet til å karakterisere personen.

Eksempler
---------

* *Avledningsmanøver = Avdelingsnavn: Møre*
* *Kama Sutra = Austmarka*
* *Rivaliserende = Avleirende ris*
* *Somlepave = Av eplemos*
* *Sortimentsportefølje = Et strømlinjet posefôr*
* *Verdens Gang = Vredens Gnag*

Personnavn
* *Erling Jevne – Jeg vil renne*
* *Mons Ivar Mjelde – Linjedommervas*
* *Petter Nome – Trompetene*

En spesiell gruppe anagrammer er palindromene, der ordene enten forblir nøyaktig de samme om en leser dem forfra eller bakfra: *regninger*, *Otto* og *Anna* eller de gir en annen, men likevel meningsfull betydning ved å snus rundt: *Elvis – Sivle* og *Roma – Amor*.

Anagram for oppdagelsen av Saturns måne Titan
---------------------------------------------

Anagrammer har vært vanlig brukt for å annonsere en vitenskapelig oppdagelse, uten å avsløre detaljer i oppdagelsen. Da Christiaan Huygens i 1655 oppdaget den første månen til planeten Saturn, formidlet han observasjonen først som et anagram i et brev til den engelske matematikeren John Wallis. Anagrammet var et sitat fra den romerske poeten Ovid, etterfulgt av en sekvens av ekstra bokstaver: ADMOVERE OCVLIS DISTANTIA SIDERA NOSTRIS, VVVVVVVCC CRRHNBQX. En rokkering av bokstavene gir «Saturno luno sua circunducitur diebus sexdecim, horis quatutor», som oppgir at Saturn har en måne med en sirkuleringstid på seksten dager og fire timer.
Huygens formidlet anagrammet også til vitenskapsmenn i Paris, men først i mars 1658 ble funnet offentliggjort i Frankrike. Også for oppdagelsen av Saturns ringer i 1656 brukte Huygens et anagram. Da den franske matematikeren Gilles de Roberval hevdet at Huygens i studiet av Saturn baserte seg på hans ideer, som de to hadde diskutert i 1655, så kunne Huygens vise til måne-anagrammet. Dette var datert før møtet mellom de to, og dette førte til at Huygens fikk æren for oppdagelsene. Saturn-månen ble senere gitt navnet Titan.

Referanser
----------

1. ↑  
	* Hugh Aldersey-Williams (2020). *Dutch light. Christiaan Huygens and the making of science in Europe*. London: Picador. s. 169ff. ISBN 978-1-5098-9333-1.

Litteratur
----------

* s-r: Lidt om Anagrammer. *Ny illustreret Tidende* No. 2. Kristiania, 12te Januar 1879, s. 10-11.

Eksterne lenker
---------------

* Automatisk generering av anagrammer også på norsk
* Internet Anagram Server / I, Rearrangement Servant
* Generering av norske ord basert på input av bokstaver

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data)
 |
**Maria Borelius** (født 6. juli 1960) er en svensk journalist og tidligere politiker (moderat), riksdagsmedlem og statsråd (2006). Hun var handelsminister fra 6. til 14. oktober 2006 i regjeringen Reinfeldt. Grunnen til hennes avgang var at hun hadde fått hard kritikk for blant annet skatteplanlegging og bruk av svart arbeidskraft. Samtidig forlot hun både sin riksdagsplass og politikken.

Liv og virke
------------

### Yrkeskarriere

Borelius er utdannet biolog, men ble kjent som journalist, programleder og forfatter. Hun startet sin TV-karriere med programmet *Trekvart* i 1989, der hun var en av fire programledere. Hun har også vært programleder for vitenskapsprogrammene «Nova» , «Vetenskapens värld» og «Vetandets värld». Borelius har utgitt flere populærvitenskapelige artikler og bøker, samt bøker om foreldrerollen.

Sammen med Annie Wegelius startet Borelius i 1998 mediebedriften K-world som hadde e-læring som forretningsidé. Bedriften ble avviklet i 2002 etter at 700 millioner kroner i kapital hadde gått tapt.

### Handelsminister i åtte dager

Borelius' åtte dager i regjeringen var preget av skandaler. Først ble det avslørt at hun hadde brukt svart arbeidskraft i hjemmet, noe hun forsøkte å unnskylde med at hun ikke hadde råd til å betale, til tross for at ekteparets sammenlagte inntekt på nittitallet var svært høyt. Det ble deretter avslørt at hun ikke hadde betalt TV-lisens, noe hun ble politianmeldt for. Deretter ble det avslørt at hennes familie har en bolig i Falsterbo og bolig i Cannes som eies av et selskap i skatteparadiset Jersey. Hensikten med dette var å unngå svensk formuesskatt. 

Statsminister Fredrik Reinfeldt ba fredag den 13. oktober 2006 advokat Johan Gernandt sammen med Borelius å granske hennes privatøkonomi. Dagen etter meddelte statsministeren at Borelius hadde søkt avskjed som handelsminister, noe han aksepterte.

### Forfatterinne

Borelius utga i 2018 boken *Hälsorevolutionen : vägen till en antiinflammatorisk livsstil*, og boken ble raskt en salgssuksess. Den ble i 2019 oversatt til norsk og utgitt med tittelen *Helserevolusjonen - veien til en antiinflammatorisk livsstil*. Boken tar utgangspunkt i forfatterens egne erfaringer med å legge om til et såkalt antiinflammatorisk kosthold som angivelig skal gi bedre helse. Medisinske eksperter har stilt seg tvilende til påstandene som fremsettes i boken.

Referanser
----------

1. ↑   Virtual International Authority File[Hentet fra Wikidata]
2. ↑  «Mot hälsosammare livsstil». *Smålandsposten*. 26. mars 2018.
3. ↑  Heiervang, Camilla (13. november 2019). «Professor i anatomi: – Inflammasjon er blitt et buzzord». *Aftenposten*.
4. ↑  «Wolds kritik efter Borelius sommarprat: "Sorgligt"». *Expressen*. 28. juli 2019.

Eksterne lenker
---------------

* (sv) Maria Borelius hos Sveriges riksdag Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** LIBRIS **·** NKC
 |
Prostaglandin I2 (PGE1).
**Prostaglandiner** er en gruppe biologisk aktive umettede fettsyrer med 20 karbonatomer, og utgjør noen av metabolittene til arakidonsyre. 

Navnet *prostaglandin* er avledet av prostata og skyldes at prostaglandiner først ble isolert fra sædvæske i 1935 av den svenske fysiologen Ulf von Euler.

Egenskaper
----------

Prostaglandinene utøver sin effekt ikke via plasma, men intra- eller intercellulært i samme vev som de dannes. De regnes derfor ikke som hormoner, men som autokoider. 

Prostaglandiner utøver en rekke effekter, blant annet på blodplatefunksjon, blodgjennomstrøming (blant annet i nyrene), i smerte, i livmoren under fødsel og menstruasjonsforstyrrelser, i nevrotransmisjon, i produksjonen av magesyre og for funksjonen av bukspyttkjertelen. 

### Medikamenter

NSAIDs er en gruppe medikamenter som hemmer syntesen av prostaglandiner ved å hemme enzymet cyklooksygenase som inngår i omdanningen fra arakidonsyre. 

Syntetiske prostaglandiner brukes til

* Å indusere fødsel eller abort (PGE2 eller PGF2, med eller uten mifepriston, en progesteronantagonist)
* For å forhindre lukking av ductus arteriosus i nyfødte med enkelte typer medfødte hjertefeil
* For å forebygge og behandle magesår (PGE)
* Som vasodilator ved omfattende Raynauds fenomen eller iskemi i en ekstremitet
* Ved pulmonal hypertensjon
* I behandling av glaukom (grønn stær)
* For å behandle erektil dysfunksjon/impotens (PGE1 som alprostadil).

Referanser
----------

1. ↑  Von Euler US. Über die spezifische blutdrucksenkende Substanz des menschlichen Prostata- und Samenblasensekrets. Klin Wochenschr 1935;14:1182–1183.

Eksterne lenker
---------------

* Prostaglandinger til bruk innen obstetrikk
* Misoprostol- syntetisk prostaglanding som beskytter mageslimhinnen

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** LCCN **·** BNF **·** BNF (data) **·** NDL **·** NKC **·** BNE
 |
**Teenage Engineering** er et svensk forbrukerelektronikkselskap grunnlagt i 2005 av Jesper Kuouthoofd, Daid Eriksson, Jens Reudberg og David Möllerstedt, og er basert i Stockholm. Det er best kjent for sine elektronikkprodukter og synthesizere, med kjerneproduktet OP-1.

Selskapets produkter har blitt godt mottatt for deres estetiske verdi og funksjonalitet.

Historie
--------

Teenage Engineering ble grunnlagt i 2005 av Jesper Kouthoofd, Jens Rudberg, David Eriksson, og senere David Möllerstedt, som tidligere har ledet audio-avdelingen i EA DICE. Deres første produkt, OP-1, ble lansert på NAMM i 2010. Kort tid etter lanseringen produserte Teenage Engineering flere "tilbehør", som kunne brukes til å manipulere selve enheten.

Etter suksessen på OP-1 begynte selskapet å jobbe med Stig Carlsson-stiftelsen for å utvikle OD-11, en høyttaler som er oppkalt etter en høyttaler produsert av Sonab og designet av den svenske designeren Stig Carlsson i 1974. Den ble godt mottatt for sin minimalistiske og lojale design i forhold til den opprinnelige, og for lydkvaliteten. Til tross for to tidlige opptredener på Consumer Electronics Show og en opprinnelig lanseringsdato for sommeren 2013, ble høyttaleren ikke utgitt før i 2014. Teenage Engineering siktet å opprettholde Carlssons mål om å utforme en høyttaler for bruk i et «vanlig hjem», fremfor en designet for å brukes i et urealistisk ideelt, støyfritt miljø.

Eksterne lenker
---------------

* Offisielt nettsted Rediger på Wikidata

* (en) Teenage Engineering – kategori av bilder, video eller lyd på Commons Rediger på Wikidata
***Prostitutka*** (originaltittel: *Проститутка*) er en sovjetisk stumfilm fra 1926 regissert av Oleg Frelikh.

Handling
--------

Historien er lagt til Moskva, på midten av 1920-tallet. Dette var storhetstiden til den nye økonomiske politikken NEP. Noen lever veldig bra økonomisk, mens andre knapt overlever. Lyuba, en ung jente, bor sammen med sin eldre tante Barbara. Men tanten misbruker jenta, og senere selger henne til en nabo, og sparker henne ut av hjemmet deres. Men Lyuba finner ly hos en kvinne hun møter, som viser seg å være en bordell-frue. Tyrkin-familien bor ved siden av tante Barbara. Pyotr Tyrkin arbeider for Kondratiev, samtidig som hans kone Vera er husmor og oppdrar deres to små barn.

Men en dag blir Tyrkin drept, når han er alt for alkohol-påvirket. Etterlatt uten levebrød, blir Vera tvunget til å ha sex med sjefen til hennes avdøde ektemann - og deretter selge kroppen hennes. På gaten møter Vera den prostituerte Manka. Manka forteller Vera at når hun jobbet som hushjelp, ble hun forført av sønnen til elskerinnen. Etter å ha blitt kastet ut av hjemmet av elskerinnen, for å ha et forhold til sønnen hennes, ble hun hjemløs. Når hun levde på gaten begynte Manka som prostituert, og fikk en kjønnssykdom.

Men Vera klarer ikke å tjene nok penger med prostitusjon, og begge barna hennes blir alvorlig syke. I desperasjon forsøker hun å begå selvmord. Men hun lykkes ikke, og blir snart reddet. Blant de som hjalp Vera etter selvmordet var Lyuba, som stakk av fra bordellet og fant seg arbeid ved et verksted. Lyuba har også en ny kjæreste, som heter Shura og er medlem av Komsomol. Men bordellet ønsker ikke å la Lyuba forlate dem.

Skuespillere
------------

* Olga Bonus som tante Varvara.
* Mark Donskoy
* L. Krasina
* Ivan Lagutin.
* Aleksandr Ledashchev
* Vera Orlova
* E. Sheremetyeva
* Pavel Tamm som Kondratiev.
* E. Toeplitz
* Elisaveta Yarosh.
* Vasili Yaroslavtsev.

Referanser
----------

1. ↑   (på en) *Internet Movie Database*, IMDb-nummer tt0018290, Wikidata Q37312,
2. ↑  В Локарно слушают песни о Ленине
3. ↑  ПРОСТИТУТКА (1926)

Eksterne lenker
---------------

* (en) *Prostitutka* på Internet Movie Database Rediger på Wikidata
**Tefra** er luftbårent materiale produsert av et vulkanutbrudd uavhengig av sammensetning eller størrelse. Tefra er typisk ryolittiske i sammensetningen, da de fleste eksplosive vulkaner er et produkt av den mer tyktflytende felsiske eller kiselsyrerike magmaen.

Vulkanologer kaller det også **pyroklaster**. Når dette materialet har landet forblir det vanligvis der som tefra, såfremt det ikke smelter sammen med pyroklastiske bergarter eller tuff. Fordelingen av tefra rundt et vulkanutbrudd er vanligvis de større og tyngre fragmentene nærmest krateret, mens de mindre beveger seg lenger, slik som aske som kan forflytte seg tusenvis av kilometer og forbli i stratosfæren i ukevis.

Tefra-fragmenter klassifiseres etter størrelse:

* Vulkansk aske – partikler som er mindre enn 2 mm i diameter.
* Lapilli eller vulkansk sinder – mellom 2 og 64 mm i diameter.
* Vulkanske bomber – større enn 64 mm i diameter.

Både ordene *tefra* og *pyroklast* er avledet fra gresk. *Tefra* betyr «aske». *Pyro* betyr «ild», mens *klastos* betyr «brutt i stykker» – med andre ord så hentyder pyroklaster til noe som er «brutt i stykker av ild.»

Eksterne lenker
---------------

* How Volcanoes Work Arkivert 23. august 2010 hos Wayback Machine. (en)
* Volcanic Materials Identification (en)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Veggmontert buksepresser i åpen tilstand.
En **buksepresse** er et elektrisk apparat som brukes for å fjerne rynker fra bukser. De kan ofte finnes på hotellrom rundt om i verden, men kan også kjøpes til bruke hjemme. De forbindes som regel med forretningsfolk som skal kle seg med et formelt uttrykk, for eksempel dress.

Historie
--------

I 1960-årene ble buksepresser svært populære blant den britiske middelklassen.

I august 2021 døde oppfinneren av buksepressen, Royal Air Force-veteranen Peter Corby, i en alder av 97 år.

Motivasjon
----------

De fleste rynkene på bukser oppstår på de nedre to-tredjedelene av buksebenet, særlig på baksiden av kneet. Buksepressen er da en vanlig redskapen for å fjerne slike rynker uten å skade buksen.

Prosessen
---------

Buksepressen åpnes, og buksen plasseres mellom presseplaten og varmeplaten. Pressen lukkes, og buksen strekkes forsiktig slik at den blir posisjonert riktig. Varmen slås så på, og pressen varmes opp til cirka 60 °C. Pressingen kan ta mellom 15 til 45 minutter avhengig av modell. En viktig parameter er termostatstyringen som skal sørge for å forsiktig varme opp og presse bort rynkene uten å brenne buksen.

Se også
-------

* Strykejern
* Tøydamper

Referanser
----------

1. ↑  Obituaries, Telegraph. «Peter Corby, inventor of the famous electric trouser press that became a fixture in hotel rooms across the globe – obituary» – via www.telegraph.co.uk.
2. ↑  «Electric trouser press inventor Peter Corby dies at age 97». Arkivert fra originalen 10. oktober 2021. Besøkt 10. oktober 2021.
**Selskapsleker** er organiserte aktiviteter og lek under selskapelig samvær.

Historikk
---------

Mens selskapsleker nå mest assosieres med barns fødselsdagsselskaper, var det tidligere også mere utbredt med selskapsleker for voksne. Mange selskapsleker for barn har nok opprinnelig hørt hjemme i en voksen sammenheng. Slike leker kan ha hatt seksuelle undertoner som man idag ikke legger vekt på, men som var viktige i en tid da seksualitet ikke kunne uttrykkes direkte. Eksempler kan være gjemsel, slå på ring og lignende.

Selskapsleker kunne være et mer inkluderende alternativ til aktiviteter som krevde innlærte ferdigheter eller spesielle evner og interesser, som kortspill, dans, musisering og så videre. Selskapsleker kunne være av ulik type, med større eller mindre grad av fysisk innsats. En populær type var ulike former for mime- eller gjetteleker, der deltagerne skal finne frem til et ord eller begrep på grunnlag av tegning, mime eller ja/nei-svar fra en av de tilstedeværende.

Tidlig på 1900-tallet var det populært med selskapsleker knyttet til spiritisme, som borddans og lignende.

Enkelte populære selskapsleker har overlevd ved at de er blitt utviklet til spill, der mer eller mindre nødvendig utstyr kan kjøpes samlet. Selskapleken 20 spørsmål har gjennom mange år vært grunnlag for populære radioprogram, både i NRK og utenlandsk radio.

Stolleken er en selskapslek for voksne og barn som samles til fest. Den begynner med at et antall mennesker spaserer i ring rundt et mindre antall stoler mens det spilles musikk. Når musikken stopper, må alle finne en sitteplass. Den som ikke får sitte, er ute av leken. For hver runde, fjernes én stol, slik at det til sist bare er én vinner igjen.

Se også
-------

* Lek
* Spill
* Nødt eller sannhet
* Adjektivfortelling

Eksterne lenker
---------------

* Selskaps- og underholdningsleker
* Flere selskapsleker
* IOGTs liste over leker
* Å arrangere barneselskap
* Selskapsmoro for voksne

### Engelskspråklige nettsteder

* Partyideer (på engelsk) Arkivert 1. desember 2006 hos Wayback Machine.
* 400 partyleker for voksne og barn (på engelsk)
* Ideer til fødselsdagsfester (på engelsk)
**Jüri Luik** (født 17. august 1966 i Tallinn) er en estisk diplomat og konservativ politiker.

Han studerte journalistikk ved Universitetet i Tartu mens Estland ennå var en del av Sovjetunionen, og arbeidet deretter i kulturtidsskriftet *Vikerkaar* i glasnosttiden. Han var også rådgiver innen angloamerikanske forhold for Lennart Meri ved Det estiske instituttet og aktivist innen den estiske uavhengighetsbevegelsen. Luik tilhørte Res Publica, en forening av unge intellektuelle som kom til å formulere en stor del av Estlands økonomiske politikk etter uavhengigheten.

Etter Sovjetunionens fall i 1991 ble Luik avdelingsdirektør i Estlands utenriksdepartement. I 1992 ble Jüri Luik innvalgt i nasjonalforsamlingen Riigikogu, der han tilhørte den konservative-kristendemokratiske blokken, som senere ble konsolidert i partiet Fedrelandsunionen. Samme år ble han, bare 26 år gammel, utnevnt til konsultativ minister for statsborgerskap
og migrasjon i Mart Laars regjering og delegasjonsleder ved de estisk-russiske forhandlingene. I august 1993 ble Luik forsvarsminister, og i januar 1994 utenriksminister. Han fratrådte sammen med resten av regjeringen i april 1995. I 1996 ble han utnevnt til Estlands ambassadør til NATO og Benelux-landene i Brussel.

Fra mars 1999 til januar 2002 var han på nytt forsvarsminister i Mart Laars andre regjering. I 2002 ble Luik utpekt til Estlands delegasjonsleder ved forhandlingene om NATO-medlemskap. Estland ble medlem av NATO i 2004. Jüri Luik var etterfølgende utnevnt til Estlands ambassadør til USA i Washington, D.C. NATO-ambassadør og ambassadør til Russland.

Fra 2017 til 2021 var han forsvarsminister i Jüri Ratas’ regjeringer, som representant for partiet Fedreland.

Referanser
----------

1. 1 2 3  Miljan, Toivo (2015). «Luik, Jüri». *Historical Dictionary of Estonia* **(engelsk)** (2 utg.). Lanham: Rowman & Littlefield. s. 298. ISBN 978-0-8108-7513-5.
2. ↑  Arter, David (1996). *Parties and Democracy in the Post-Soviet Republics: The Case of Estonia* **(engelsk)**. Aldershot og Brookfield: Dartmouth. s. 168–169. ISBN 978-1-85521-466-8.
3. 1 2 3  «Minister of Defence Jüri Luik» **(engelsk)**. Government of Estonia. Arkivert fra originalen 20. august 2020. Besøkt 31. august 2020.

|  |  |
| --- | --- |
| Oppslagsverk/autoritetsdata | Geni **·** VIAF **·** GND
 |
***The Mail Order Wife*** er en amerikansk stumfilm, fra 1912.

Handling
--------

John Whites kjæreste, May Webster, nekter å gifte seg med ham - samtidig som hennes gamle far trenger henne. John reiser deretter vestover, for å arbeide ved en gård. Der blir han snart partner med Bob Strong, som eier en annen ranch i området. Bob foreslår at de burde skaffe en tjenestepike til eiendommen deres, til tross for at John er negativ til dette.

Men May Webster svarer på denne annonsen, og korrespondanse begynner mellom henne og Bob. Men når den unge kvinnen dukker opp, møter hun sin gamle kjæreste: John. Den gamle kjærligheten våkner snart mellom dem igjen, og Bob blir til slutt tvunget mer og mer ut på sidelinjen.

Skuespillere
------------

Medvirkende
-----------

* Francis X. Bushman - Bob Strong
* Bryant Washburn - John White

Referanser
----------

1. ↑  The Mail Order Wife

Eksterne lenker
---------------

* (en) *The Mail Order Wife* på Internet Movie Database Rediger på Wikidata

* (en) *The Mail Order Wife* på Silent Era Rediger på Wikidata
***The Madman*** er en amerikansk stumfilm fra 1911.

Handling
--------

En ung mann innesperret ved et sinnssykehus mener han er en berømt skuespiller, og at hans egen far er hans aller største fiende. Ledelsen ved sykehuset støtter ham i denne villfarelsen, og gir ham til og med parykker og teater-sminke som gjør det mulig for ham å hengi seg til disse innfallene. Men en dag overmanner han en ledsager, tar av denne mannens klær, tar på seg disse klærne selv - før han stikker av fra sykehuset.

Mannen kommer seg direkte til farens hjem, hvor han overmanner den gamle mannen og skyver ham - halvt bevisstløs - inn i et skap. Deretter forsøker han å stikke av igjen, etter at flere ansatte fra sykehuset dukker opp der også.

Skuespillere
------------

* Francis X. Bushman
* Harry Cashman
* Frank Dayton
* Charles Hitchcock
* William Walters

Referanser
----------

1. ↑  The Madman

Eksterne lenker
---------------

* (en) *The Madman* på Internet Movie Database Rediger på Wikidata

* (en) *The Madman* på Silent Era Rediger på Wikidata
**Stian Kvarstad** (født 25. januar 1973) er en norsk tidligere skihopper.

Han debuterte i verdenscupen med 41.-plass i storbakken på Lillehammer 11. mars 1993. Hans beste plassering i verdenscupen var 7.-plass i Vikersund 28. februar 1998, og sammenlagt i verdenscupen er 50.-plass i sesongen 1997-98 hans beste plassering. Samme sesong ble han nummer 8 sammenlagt i kontinentalcupen. Hans siste renn i verdenscupen var i Lahtis 8. mars 1998.

Stian Kvarstad ble norgesmester for lag med Hedmark i 1994. Han tok bronsemedalje med Sør-Trøndelag i 1993 og med Hedmark i 1995 og 1998. Han tok også bronse individuelt i stor bakke (Odnesbakken) i 1993.

Stian Kvarstad hadde bakkerekorden i Lierberget i Vang sammen med Noriaki Kasai.

Han har vært smører for det norske hopplandslaget.

Referanser
----------

1. ↑  Bergens Tidende: Pulverdryss gir ekstra meter (20. februar 2007)

Kilder
------

* Skisprungschanzen-Archiv: Hamar/Vang[*død lenke*]
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341

Eksterne lenker
---------------

* (en) Stian Kvarstad – FIS (skihopping) Rediger på Wikidata